Norgesmesterskapet på ski 1911

Hovedlandsrennet (NM) på ski 1911 ble arrangert på Hønefoss av Idrettsforeningen Liv fra 25. til 27. februar 1911. Bare menn deltok.

Mildvær og regn noen dager før mesterskapet ble avløst av godvær med sol på renndagene. Unntaket var under hopprennet, da været slo om midt under rennet fra sol, vindstille og noen minusgrader til fønvind og våt snø, som skapte ulike forhold for hopperne. Rundt 5000 tilskuere så hopprennet.

 Kombinert 
Arrangert med langrenn 18 km lørdag 25. februar og hopprenn i Livbakken søndag 26. februar. Langrennet hadde start og mål på Hønefoss folkeskole. Under hopprennet satte Johan R. Henriksen bakkerekord med 36 meter. I et ekstrahopp etter rennet sto Ragnar Omtvedt på 40 meter.

 Plass  Utøver  Klubb  Poeng   Knut Holst  Eiker Skiklub     Otto Tangen  IF Liv     Johan Kristoffersen  Sørkedalens IF   4.    Trondhjems SK   5.  Embret Mellesmo  Alvdal IL   6.  Sverre Østbye  Lyn  

 30 km langrenn 
Arrangert mandag 27. februar med start og mål ved Gjermundbo seter. Løypa på 15 km ble gått to ganger, og gikk i området rundt Ringkollen. Dette rennet hadde bare 19 deltakere, noe som kan skyldes at det ble holdt på en vanlig arbeidsdag.

 Plass  Utøver  Klubb  Tid   Elling Rønes  Nordre Trysil IL  2.18.54   Embret Mellesmo  Alvdal IL  2.25.22   Johan Kristoffersen  Sørkedalens IF  2.26.04 4.  Otto Tangen  IF Liv  2.26.12 5.    Trondhjems SK  2.29.12 6.    Sørkedalens IF  2.30.33

Kilder
 Harry Solli, Johan Langerud, Odd Hølen, Odd Palerud (red.): IF Liv/Fossekallen - et hundre år 1895-1995, s. 27, 170-171 (digitalisert av Nasjonalbiblioteket)
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 102, digitalisert av Nasjonalbiblioteket)
 «Landsrendet paa Hønefos», Social-Demokraten 28. februar 1911, s. 3.

Kategori:Norgesmesterskapet på ski
Kategori:Sport i Ringerike
Kategori:Sportsarrangementer i Buskerud
Ski
Kategori:Hønefoss
Kategori:Langrenn i 1911
Kategori:Kombinert i 1911